《李商叟传录临川与黎师侯唱酬怀曾文清公长句用韵作四首 其一》
宋代·赵蕃

欲访临川苦恨迟，一官窘束费符移。台高纳日朝寻胜，蕉合生风夜语离。

别后有怀长入梦，向来未识已传诗。信知习气难除洗，可怪深悲墨翟丝。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。